biswa921/hiwiki-latest-pages-articles-raw huggingface dataset:
डकैती

thumb|220px|सुल्ताना डाकू नामक नौटन्की का एक दृश्य - सुल्ताना अपनी माशूका नीलकँवल के साथ
thumb|220px|ब्राज़ील की सरकार की तरफ़ से एक डाकू को ज़िन्दा या मुर्दा पकड़वाने के इनाम का इश्तेहार
thumb|220px|इतालवी चित्रकार साल्वातोर रोसा एक डाकुओं के अड्डे पर उनका चित्र बनाते हुए
डकैती हिंसा या हिंसा की धमकी से ग़ैर-क़ानूनी ढंग से किसी अन्य व्यक्ति का धन, माल, जान, पशुधन या अन्य वस्तु छीन लेने को कहते हैं। डकैती करने वाले व्यक्तियों को डाकू या दस्यु कहा जाता है। डाकू अक्सर गिरोहों का भाग होते हैं और ऐसे क्षेत्रों में अड्डे बनाते हैं जहाँ पुलिस और अन्य क़ानून के रखवालों का पहुँचना कठिन राहज़नी एक विशेष प्रकार की डकैती होती है जिसमें यात्रा कर रहे लोगों पर आक्रमण कर के उनसे चोरी की जाती है या स्वयं उन पर बलात्कार या हत्या जैसा अपराध किया जाता है।Guide to legal translations, M. Durga Prasad, E. J. Lazarus, 1874, ... rah-zani, Highway robbery ... rah-zani karna, To commit a highway robbery, to waylay ...

 बाग़ी 
कुछ डाकू अपने जीवन के आरम्भ में शरीफ़ लोग हुआ करते थे जिनकी किसी शक्तिशाली व्यक्ति या सरकार से लड़ाई हो गई हो और उन्हें जान बचने के लिए भागना पड़ता था। सरकार और पुलिस उनका शिकार कर रही होती थी इसलिए वे अपने बचाव के लिए हथियार उठा लेते थे और जीने के लिए खाने-पैसे की वजह से अपराध का रास्ता लेते थे। ऐसे विद्रोही डाकुओं को पुराने काल में अक्सर 'बाग़ी' बुलाया जाता था।

 अन्य भाषाओँ में 
'डाकू' को अंग्रेज़ी में 'बैन्डिट' (bandit) या 'ब्रिगन्ड' (brigand) कहते हैं। 'राहज़नो' को अंग्रेज़ी में 'हाइवेमॅन' (highwaymen) कहा जाता था लेकिन अंग्रेज़ीभाषी देशों में क़ानून व्यवस्था अच्छी होने से यह १५० वर्षों से देखे नहीं गए हैं। अमेरिका में डाकुओं को 'आउटलॉ' (outlaw) कहा जाता था। मेक्सिको में स्पेनी भाषा का 'देस्पेरादो' (desperado) शब्द इस्तेमाल होता था। बाग़ी डाकुओं को अमेरिका में 'रॅबॅल आउटलॉ' (rebel outlaw) कहा जाता था।

 प्रसिद्ध डाकू 
भारतीय संस्कृति में अतीत के कुछ जाने-माने डाकू आज भी याद किये जाते हैं, जैसे कि बिजनौर का सुल्ताना डाकू, जिसपर एक मशहूर नौटन्की आधारित है।Economic and social aspects of crime in India, Bejoy Shanker Haikerwal, G. Allen & Unwin Ltd., 1934, ... The infamous Sultana Dakoo, of Bijnor, United Provinces, belongs to this category. He always used to support the family of his "Cheela" Dakoos whenever the latter were sentenced to undergo imprisonment ... आधुनिक काल में फूलन देवी एक महिला डाकू थी जो आगे चलकर भारत की सांसद भी बनी।

अन्य देशों में भी प्रसिद्ध डाकू हुए हैं। मसलन अमेरिका में जॅस्सी जेम्ज़ (Jesse James) और बिली द किड (Billy the Kid) मशहूर हैं।Jesse James: Legendary Outlaw, Roger A. Bruns, Enslow Publishers, 1998, ISBN 9780766010550Billy the Kid: Beyond the Grave, W. C. Jameson, Taylor Trade Publications, 2008, ISBN 9781589793811 मध्यकालीन इंग्लैंड में रॉबिन हुड एक मशहूर बाग़ी डाकू (रॅबॅल आउटलॉ) था।Halliwell's film, video & DVD guide 2007Halliwell's Film & Video GuideHalliwell's Film, Video and DVD Guide Series, John Walker, HarperCollins, 2007, ISBN 9780007234707, ... Rebel outlaw Robin Hood outwits Guy of Gisbourne and the Sheriff of Nottingham, and saves the throne for the absent King Richard ... इटली में प्रसिद्ध था Carmine CroccoBandits, Eric Hobsbawm, Hachette, 2010

 इन्हें भी देखें 
 फूलन देवी
 राहज़नी
 समुद्री डकैती

 सन्दर्भ 

श्रेणी:डाकू
श्रेणी:अपराध
राहज़नी

thumb|300px|इटली में घटती हुई राहज़नी का सन् १८६६ में बना एक चित्र
राहज़नी एक प्रकार की डकैती होती है जिसमें यात्रा कर रहे लोगों पर हमला कर के उनसे चोरी की जाती है या स्वयं उनपर बलात्कार या क़त्ल जैसा अपराध किया जाता है।Guide to legal translations, M. Durga Prasad, E. J. Lazarus, 1874, ... rah-zani, Highway robbery ... rah-zani karna, To commit a highway robbery, to waylay ...

 अन्य भाषाओँ में 
'राहज़नी को अंग्रेज़ी में 'हाईवे रबरी' (highway robbery) और 'राहज़नो' को 'हाइवेमॅन' (highwaymen) कहा जाता था लेकिन अंग्रेज़ीभाषी देशों में क़ानून व्यवस्था अच्छी होने से यह १५० वर्षों से देखे नहीं गए हैं। किसी भी प्रकार के 'डाकू' को अंग्रेज़ी में 'बैन्डिट' (bandit) या 'ब्रिगन्ड' (brigand) भी कहते हैं।

 इन्हें भी देखें 
 डकैती

 सन्दर्भ 

श्रेणी:डाकू
श्रेणी:अपराध
समुद्री डकैती

thumb|220px|सन् १७१८ में ब्लैकबियर्ड (अर्थ: काली दाढ़ी) नामक समुद्री डाकू पर धावे और गिरफ़्तारी का दृश्य
thumb|220px|पुराने ज़माने में समुद्री डाकू अपनी नौकाओं से अक्सर इस 'जॉली रॉजर' नामक ध्वज को फहराया करते थे
समुद्री डकैती समुद्र पर यात्रा कर रही नौका और उसके मुसाफ़िरों पर हुई डकैती या हिंसात्मक चोरी को कहा जाता है। समुद्री डकैती करने वाले अपराधियों को समुद्री डाकू या जल दस्यु कहा जाता है। ऐसे अपराध की रोकथाम करना अक्सर मुश्किल होता है क्योंकि समुद्र का क्षेत्रफल विशाल है (पूरे भूमि के क्षेत्रफाल से तीन गुना) और ऐसे समुद्री डाकू अक्सर अंतर्राष्ट्रीय सीमाओं के पार काम करते हैं, यानि किसी एक देश की पुलिस या सेना उन्हें रोक नहीं पाती। मसलन पूर्वी अफ़्रीका के सोमालिया देश के अड्डों से आने वाले समुद्री डाकुओं ने भारत के तट के पास से समुद्री जहाज़ों का अपहरण किया है।Piracy: the complete history , Angus Konstam, Osprey Publishing, 2008, ISBN 978-1-84603-240-0

 अन्य भाषाओं में 
'समुद्री डाके' को अंग्रेज़ी में 'पाइरसी' (piracy) और 'समुद्री डाकुओं' को 'पाइरेट' (pirate) कहते हैं। 'समुद्री डाकुओं' को फ़ारसी में 'दुज़्द दरियाई' () यानि 'दरियाई चोर' या 'समुद्री चोर' कहते हैं। यूनानी भाषा में इन्हें 'पेइरातेस' (πειρατής) कहते हैं।

 भारत के जल दस्यु 
भारत में बहुत से दस्यु थे। सबसे बड़ा दस्यु दल उत्तर भारत में झेलम नदी के दस्युओं का था। कई राजा अपने शत्रु राजाओं के जहाज़ों को लूटने के लिए उन्हें धन देते थे। झेलम नदी के तट पर सथित एक इलाके में दस्यु रहते थे। उस इलाके को दस्युलोक कहते थे। दस्युओं में स्त्री-पुरुष का कोई भेदभाव नहीं हुआ करता था और सभी को समान शिक्षा व अस्त्र-शस्त्र का अभ्यास दिया जाता था। दस्यु जल में २० मिनट तक साँस रोककर बड़ी तेज़ी से तैरा करते थे। एक दस्यु राजा अरुनायक व रानी महानंदनी की पुत्री लाची का विवाह राजा पोरस के साथ हुआ था।

 इन्हें भी देखें 
 डकैती

 सन्दर्भ 

श्रेणी:डाकू
श्रेणी:अपराध
श्रेणी:समुद्री डाकू
श्रेणी:समुद्री डकैती
माफ़िया राज

thumb|260px|भारत में एक कोयले की खान - आरोप लगा है कि बहुत सी ऐसी खानों पर कोयले की माफ़िया का राज है
माफ़िया राज भारतीय उपमहाद्वीप के देशों में ऐसी राजनैतिक और आर्थिक स्थिति को कहते हैं जिसमें किसी क्षेत्र की सरकारी या राष्ट्रीय संपत्ति पर नेताओं, उद्योगपतियों, सरकारी अफ़सरों, पुलिस कर्मचारियों या अन्य लोगों का एक ग़ैर-क़ानूनी गुट नियंत्रण पा लेता है और फ़िर उसे निजी फ़ायदे के लिए लूटता है। भारत में यह कोयले, भूमि, लकड़ी, सरकारी निर्माण योजनाओं और बहुत से अन्य क्षेत्रों में देखा गया है। इसका एक प्रसिद्ध उदाहरण बिहार और झारखंड राज्यों का चारा घोटाला था।The Police, State & Society, Ajay K. Mehra, Rene Levy, Pearson Education India, ISBN 978-81-317-3145-1, ... It begins to appear as if the 'Mafia raj' was the norm and that it was the 'law of the place'. v. ... For example, the 'coal Mafia' in Dhanbad monopolizes all activities related to illegal mining, including transportation, distribution and sale ...

 इन्हें भी देखें 
 भ्रष्टाचार
 चारा घोटाला

 सन्दर्भ 

श्रेणी:अपराध
श्रेणी:भ्रष्टाचार
सोमेश्वर प्रथम

सोमेश्वर प्रथम (आहवमल्ल) प्रसिद्ध |चालुक्यराज जयसिंह द्वितीय जगदेकमल्ल का पुत्र जो 1042 ई. में सिंहासन पर बैठा। 

पिता का समृद्ध राज्य प्राप्त कर उसने दिग्विजय करने का निश्चय किया। चोल और परमार दोनों उसके शत्रु थे। पहले वह परमारों की ओर बढ़ा। राजा भोज धारा और मांडू छोड़ उज्जैन भागा और सोमेश्वर दोनों नगरों को लूटता उज्जैन जा चढ़ा। उज्जैन की भी वही गति हुई, यद्यपि भोज सेना तैयार कर फिर लौटा और उसने खोए हुए प्रांत लौटा लिए। कुछ दिनों बाद जब अह्निलवाड के भीम और कलचुरी लक्ष्मीकर्ण से संघर्ष के बीच भोज मर गया तब उसके उत्तराधिकारी जयसिंह ने सोमेश्वर से सहायता मांगी। सोमेश्वर ने उसे मालवा की गद्दी पर बैठा दिया और स्वयं चोलों से जा भिड़ा। 1052 ई. में कृष्णा और पंचगंगा के संगम पर कोप्पम के प्रसिद्ध युद्ध में चोलों को परास्त किया। बिल्हण के 'विक्रमांकदेवचरित' के अनुसार तो सोमेश्वर एक बार चोल शक्ति के केंद्र रांची तक जा पहुँचा। सोमेश्वर ने दक्षिण और निकट के राजकुलों से सफल लोहा लेकर अब अपना रूख उत्तर की ओर किया। मध्यभारत में चंदेलों और कछवाहों को रौदता वह गंगा जमुना के द्वाब की ओर बढ़ा और कन्नौजराज ने डरकर कंदराओं में शरण ली। उसकी शक्ति इस प्रकार बढ़ती देख लक्ष्मीकर्ण कलचुरी ने उसकी राह रोकी, पर उसे हारकर मैदान छोड़ना पड़ा। इसी बीच सोमेश्वर के बेटे विक्रमादित्य ने मिथिला, मगध, अंग, बंग और गौड़ को रौंद डाला। तब कहीं कामरूप (आसाम) पहुँचने पर वहाँ के राजा रत्नपाल ने चालुक्यों की बाग रोकी और सोमेश्वर कोशल की राह घर लौटा। हैदराबाद में कल्याणी नाम का नगर उसी का बसाया हुआ प्राचीन कल्याण है जिसे उसने अपनी राजधानी बनाया था। 1068 ई. में बीमार पड़ने पर जब सोमेश्वर ने अपने बचने की आशा न देखी तब वह तुंगभद्रा में स्वेच्छा से डूबकर मर गया।

श्रेणी:चालुक्य वंश
श्रेणी:राजा भोज
लहरतख़्ता

thumb|230px|समुद्र के किनारे पड़े कुछ लहरतख़्ते
thumb|230px|एक छोटा तख़्ता
thumb|230px|एक लम्बा तख़्ता (यह सन् १९२० में ली गई प्रसिद्ध लहरबाज़ ड्यूक काहानामोकू की तस्वीर है)
लहरतख़्ता या सर्फ़बोर्ड (अंग्रेज़ी: surfboard) उस फट्टे को कहते हैं जिसका प्रयोग लहरबाज़ी (सर्फ़िन्ग) के खेल में समुद्र की लहरों पर सवारी करने के लिए किया जाता है। लहरतख़्ते हलके होते हैं ताकि लहरबाज़ उन्हें आसानी से उठा सकें और अगर सवारी करते हुए वे गिर जाएँ तो तख़्ते की ठोकर से अधिक चोट न लगे। इस हल्केपन के बावजूद वे मज़बूत भी होते हैं ताकि सवार हुए लहरबाज़ का भार उठा सकें।

 इतिहास 
लहरबाज़ी का आविष्कार हवाई में हुआ था, लेकिन वहाँ के आदिवासी कोआ जैसे स्थानीय पेड़ों की लकड़ी से लहरतख़्ते बनाते थे। हवाईयाई भाषा में इन तख़्तों को पापा हेए नालू (papa he‘e nalu) बुलाया जाया था। यह १५ फ़ुट से भी अधिक लम्बे और बहुत ही भारी होते थे। जब से लहरबाज़ी दुनिया भर में लोकप्रीय हुई है लहरतख़्तों में बहुत सुधार हुआ है। अब इनका अंदरूनी भाग पॉलीयुरीथेन या पॉलीस्टाइरीन का बना होता है जो एक प्रकार का बहुत ही हल्का प्लास्टिक है। इसके ऊपर फ़ाइबरग्लास, कपड़े और पॉलीऍस्टर की परतें होती हैं जिन्हें ईपोक्सी घने (रॅज़िन) की गोंद से जोड़ा होता है। ईपोक्सी एक दफ़ा सूख जाए तो बहुत ही सख़्त होता है और पानी के लिए बिलकुल बंद हो जाता है। ऐसे फट्टे अत्यंत हलके, सख़्त और मज़बूत होते हैं। सवारी करते हुए लहरबाज़ों को अधिक नियंत्रण देने के लिए आधुनिक लहरतख़्तों के नीचे फ़िन (पत्ते) भी लगे होते हैं।Surf's Up: The Girl's Guide to Surfing, Louise Southerden, Random House Digital, Inc., 2005, ISBN 978-0-345-47661-6, ... From longboards to shortboards In 1960, foam-core surfboards (like today's surfboards) replaced the old wooden boards. This was a major innovation in design for two reasons: foam is much lighter than timber, and it is easier to cut into shape ...

 लहरतख़्तों के प्रकार 
लहरतख़्ते दो मुख्य क़िस्मों के होते हैं:
 छोटे तख़्ते (shortboard, शॉर्टबोर्ड) - यह ५ से ७ फ़ुट लम्बे और आगे से थोड़े अधिक नोकीले होते हैं। लहरबाज़ी करते हुए इनकी रफ़्तार कम होती है और लहरबाज़ का नियंत्रण अधिक होता है। कम सतह होने की वजह से यह लहरों को भी अधिक मुश्किल से पकड़ते हैं जिस कारणवश इनके साथ अधिक शक्तिशाली लहरों पर ही अच्छी सवारी मिलती है। इनका प्रयोग अधिकतर वही लोग करते हैं जो लहरबाज़ी में माहिर हों।Longboarder's Start-Up: A Guide to Longboard SurfingIssue 6 of Start-Up Sports series, Doug Werner, Tracks Pub., 1996, ISBN 978-1-884654-06-0, ... shortboarding requires mostly weight shifts, with very little footwork. Since the turning radius on a longboard is so much greater than a shortboard, maneuvers on a longboard are more drawn out ...
 लम्बे तख़्ते (longboard, लॉन्गबोर्ड) - यह ९ से १४ फ़ुट लम्बे होते हैं और इनका इस्तेमाल नौसिखिये और माहिर लहरबाज़ दोनों करते हैं। यह आगे से ज़्यादा गोल होते हैं और इनके नीचे एक फ़िन होता है। इनके साथ छोटी लहरों पर भी सवारी की जा सकती है क्योंकि अधिक सतह होने से यह लहरों को आसानी से पकड़ लेते हैं।The Encyclopedia of Surfing , Matt Warshaw, Houghton Mifflin Harcourt, 2005, ISBN 978-0-15-603251-3, ... the longboard's buoyancy allows users to paddle faster and catch waves earlier than surfers on shortboards, and because the easy-riding longboard brought more bodies into the water ...

 इन्हें भी देखें 
 लहरबाज़ी
 फ़िन

 सन्दर्भ 

श्रेणी:समुद्री खेल
श्रेणी:खेल के उपकरण
कोणधारी कोण

thumb|230px|चीड़ की एक मादा कोण या शंकु
कोण या शंकु (अंग्रेज़ी: cone, कोन) कुछ ठन्डे इलाक़े के वृक्षों पर उगने वाले फल-नुमा अंग होते हैं (लेकिन यह वास्तव में फल नहीं होते)। जिन वृक्षों पर यह उगते हैं उन्हें कोणधारी (conifer, कोनिफ़र) कहा जाता है। इन शंकुओं में पेड़ों के जनन के लिए आवश्यक भाग होते हैं। मादा शंकु अकार में बड़े होते हैं और उनमें बीज बनते हैं जबकि नर शंकु अकार में बहुत छोटे होते हैं और उनमें पराग बनता है। चीड़ के दरख़्तों के नीचे जो कोण पड़े हुए नज़र आते हैं वह वास्तव में बड़े अकार वाले मादा शंकु होते हैं। एक वृक्ष के नर कोणों में बना पराग हवा के प्रवाह से दुसरे वृक्ष की मादा कोणों तक पहुँचता है और फिर उन मादा कोणों में पेड़ के बीज उत्पन्न होते हैं।Biology, Eldra Pearl Solomon, Linda R. Berg, Diana W. Martin, Cengage Learning, 2004, ISBN 978-0-534-49276-2, ... Pine is heterosporous and produces microspores and megaspores in separate cones. Male cones produce microspores that develop into pollen grains (immature male gametophytes) that are carried by air currents to female cones ...

चित्रदीर्घा

 इन्हें भी देखें 
 कोणधारी
 पराग
 चीड़

 सन्दर्भ 

श्रेणी:वृक्ष
श्रेणी:कोणधारी
पॉलिस्ता मार्ग

thumb|250px|पॉलिस्ता मार्ग।
पॉलिस्ता मार्ग () ब्राज़ील के साओ पाउलो शहर के सबसे महत्वपूर्ण मार्गों में से एक और एक प्रमुख वित्तीय केंद्र है।

श्रेणी:साओ पाउलो
अर्क

thumb|230px|एक मंडराता पक्षी मेपल वृक्ष का मीठा अर्क पीते हुए
अर्क, निर्यास या जीवनरस (अंग्रेज़ी: sap, सैप) वृक्षों की दारु (ज़ाइलेम) और वल्कल (फ़्लोएम) नामक नसों में चलने वाले तरल (फ़्लुइड) को कहते हैं जो पेड़ के हर भाग में आहार, पानी, हारमोन और जीवन के लिए आवश्यक अन्य रसायन पहुँचाता है। अर्क का इस्तेमाल बहुत से अन्य जीव भी करते हैं। बहुत से कीड़े पेड़ों की शाखाएँ छेदकर इसे पीते हैं। ठंडे इलाक़ों में भूर्ज की टहनियाँ छेदकर उसका मीठा अर्क एकत्र किया जाता है जिसका प्रयोग खाने-पीने में और शराब बनाने के लिए किया जाता है। दक्षिण भारत में ताड़ (एक प्रकार का खजूर) के पेड़ के ताने से निकले अर्क की 'ताड़ी' (toddy) नामक शराब बनती है। कनाडा में मेपल के वृक्ष के अत्यंत मीठे अर्क को एकत्रिक करके उसका एक शहद-जैसी चाशनी बनती है।Annual report of the secretary of the State Pomological Society of Michigan, Volume 4, State Pomological Society of Michigan, by Authority, 1875, ... In the warm regions of Asia, Africa, and America, are found about one thousand species of palm trees, from many of which a sweet sap is obtained in large quantities. This is simply allowed to ferment, and drank as palm-wine or toddy ...Traditional plant foods of Canadian indigenous peoples: nutrition, botany, and use, Harriet V. Kuhnlein, Nancy J. Turner, Taylor & Francis, 1991, ISBN 978-2-88124-465-0, ... Birch sap was drunk fresh as a spring tonic and medicine by Tanaina people in Alaska ...

 इन्हें भी देखें 
 सम्ख़

 सन्दर्भ 

श्रेणी:वृक्ष
तन्तु काँच

thumb|230px|एक हवाई अड्डे पर फ़ाइबरग्लास की बनी टंकियाँ
तन्तु कांच (फाइबरग्लास / fiberglass) एक तन्तु-जड़ित प्लास्टिक है। इनमें प्रयुक्त तन्तु (रेशे) काँच के होते हैं। इन रेशों के कारण यह प्लास्टिक हलके होने के साथ-साथ बहुत मजबूत भी होता है। इसका प्रयोग पानी की टंकियाँ, गाड़ियों और नावों की संरचना, नहाने के टब-बाल्टियाँ, घरों की छतें और बहुत सी अन्य जगहों पर होता है।The fiberglass repair and construction handbook, Jack Wiley, McGraw-Hill Professional, 1988, ISBN 978-0-8306-2779-0

 इन्हें भी देखें 
 ऊष्मा रोधन (हीट इन्सुलेशन)
 प्लास्टिक

 सन्दर्भ 

श्रेणी:निर्माण सामग्री
श्रेणी:प्लास्टिक
तालिसपत्र

thumb|240px|इंग्लैण्ड में उगते कुछ तालिसपत्र के वृक्ष
तालिसपत्र, बिरमी या ज़रनब (अंग्रेज़ी: yew, यू) कोणधारी वृक्षों का एक जीववैज्ञानिक कुल है जो पृथ्वी के उत्तरी गोलार्ध (हॅमिस्फ़ीयर) के पहाड़ी क्षेत्रों में मिलता है। इसकी बहुत सी (३० से ज़्यादा) जातियाँ हैं जिनमें से कुछ छोटे पेड़ हैं और कुछ झाड़ियाँ हैं। इनकी बहुत सी टहनियाँ होती हैं जिनपर सदाबहार पत्ते लगे होते हैं। भारतीय उपमहाद्वीप में यह वृक्ष हिमालय क्षेत्र में मिलते हैं।

इन पेड़ों पर लगे नर कोण बहुत छोटे होते हैं (२ से ५ मिलीमीटर)। मादा कोण भी छोटे होते हैं और उनमें सिर्फ़ एक बीज बनता है। जैसे-जैसे बीज पनपता है उसके बाहर एक छोटे फल जैसा लाल-सुर्ख़ चोला (बीजचोल या ऐरिल) बनता है। यह रसदार और मीठा होता है जिस वजह से चिड़ियाँ इसे बीज समेत खा लेती हैं और फिर दूर-दराज़ के इलाक़ों में बीज गिरा देती हैं। मनुष्यों के लिए तालिसपत्र के बीज बहुत ज़हरीले होते हैं इसलिए इन्हें कभी भी नहीं खाना चाहिए।

 अन्य नाम 
तालिसपत्र बहुत से नामों से जाना जाता हैं जिनमें 'बिरमी', 'भिरमी', 'थोना', 'सुर्ख़दार', 'लौठसल्ला', इत्यादि शामिल हैं।Taxus baccata,Himalayan Yew , Chenab Industries KashmirA dictionary of the economic products of India, Volume 6, Part 3A, Sir George Watt, Edgar Thurston, India. Department of Revenue and Agriculture, Periodical Experts, 1893, ... Taxus baccata ... The Yew ... Thuno, birmi, sirnub birmi ... thona ...

 आयुर्वेद और कैंसर चिकित्सा में प्रयोग 
तालिसपत्र का प्रयोग आयुर्वेद चिकित्सा में हज़ारों वर्षों से होता आया है।Indian Medicinal Plants: An Illustrated Dictionary , C. P. Khare, Springer, 2007, ISBN 978-0-387-70637-5, ... Taxus baccata ... Birmi, Thuno ... CNS depressant ... analgesic, anticonvulsant ... antispasmodic, sedative ... antirheumatic, anticatarrhal, insecticidal and wound healing ... आधुनिक काल में इनके बीजों में मौजूद टैक्सोल (Taxol) नामक ज़हरीले रसायन का प्रयोग कैंसर के इलाज के लिए किया जाता है। दवाईयाँ बनाने के लिए इस रसायन की इतनी मांग है कि हिमालायाई तालिसपत्र के अस्तित्व को ही ख़तरा हो गया है।Medicinal Resources of the Tropical Forest: Biodiversity and Its Importance to Human Health, Michael J. Balick, Elaine Elisabetsky, Sarah A. Laird, Columbia University Press, 1996, ISBN 978-0-231-10171-4, ... Many kilograms are available, renewably, in the Himalayas, I predict. Once needle-derived taxol is approved, as bark-derived taxol is now approved on the New Drug Application (NDA), the Himalayan yew ...

 इन्हें भी देखें 
 कोणधारी

 सन्दर्भ 

श्रेणी:कोणधारी
*
श्रेणी:पायनालेज़ कुल
इक्का

thumb|250px|ताश की गड्डी के चार इक्के
इक्का ताश का एक पत्ता है। एक ताश की गड्डी में ऐसे चार इक्के होते हैं (चिडी, हुकुम, पान, ईंट)। अधिकतर हुकुम इक्के को काफ़ी सजावट के साथ छापा जाता है। हुकुम का इक्का स्कॉटलैंड के राजा जेम्स VI और इंगलैंड के I की आवश्यक्ता के अनुसार पहली बार सजावट के साथ छापा गया था जिन पर छपाई घर की मुहर छपी होती थी। उस काल में यह ज़रुरी था जिससे उस छपाई घर ने नया कर भरा है या नहीं पता चलता था। हालांकि यह कर 1960 में रद्द कर दिया गया परन्तु सजावट की प्रथा आज भी चालू है।

इक्का शब्द का अर्थ हिन्दी में "एक" होता है और इसके अंग्रेज़ी शब्द ऐस (Ace) का लैटिन भाषा में अर्थ "एक चिज़" होता है जो एक छोटे रोमन सिक्के से लिया गया है। ताश में शामिल करने से पहले इसका अर्थ पासे के उस सिरे से था जिसपे केवल एक निशान होता था। पासे का एक अंक, जो सबसे कम पारी की कीमत थी, इस कारण इसे बुरा शगुन माना जाता था, परन्तु ताश में इक्का सबसे बड़ा पत्ता होने के कारण इसका अर्थ बदल कर "उत्कृष्ट" या "बेहतरीन" बन गया। आज इक्का शब्द टेनिस में उस शॉट के लिए प्रयोग होता है जो सर्व करते वक्त बिना रोके निकल जाए। अन्य उपयोगों में यह बेहतरीन लडाकू विमान चालक या ऐसे इंसान के लिए लागू होता है जो अपने काम में महारत रखता हो।

 उदाहरण 
 हुकुम का इक्का चिडी का इक्का पान का इक्का ईंट का इक्का    

 इन्हे भी देखें 
 पोकर
 ब्लैकजैक
 ताश

 सन्दर्भ 

श्रेणी:ताश के पत्ते
जेन्गिश चोकुसु

thumb|230px|जेन्गिश चोकुसु
जेन्गिश चोकुसु (Jengish Chokusu; किरगिज़: Жеңиш чокусу, झ़ेन्गिश चोकुसु; रूसी: Пик победы, पीक पोबेदी; उइग़ुर: तोमुर) तियान शान पर्वत शृंखला का सबसे ऊँचा पर्वत है। यह मध्य एशिया में किर्गिज़स्तान और चीन कि सीमा पर इसिक कुल झील से दक्षिण में स्थित है। इसके शिखर की ऊँचाई ७,४३९ मीटर (२४,४०६ फ़ुट) है। हर भाषा में इसके नाम का अर्थ 'विजय शिखर' है और इसलिए इसे कभी-कभी अंग्रेज़ी में भी 'विक्ट्री पीक' (Victory Peak) कहा जाता है।The Bradt Travel Guide: KyrgyzstanBradt Travel GuideBradt GuidesBradt Travel Guide Kyrgyzstan , Laurence Mitchell, Bradt Travel Guides, 2008, ISBN 978-1-84162-221-7, ... The highest mountain peaks lie in the Central Tien Shan range too: Jengish Chokusu, formerly known as Peak Pobeda, is both Kyrgyzstan's and the Tien Shan's highest peak, standing at 7439m on the border with China ...

 इन्हें भी देखें 
 तियान शान
 इसिक कुल

 सन्दर्भ 

श्रेणी:तियान शान
श्रेणी:पर्वत
श्रेणी:मध्य एशिया के पर्वत
श्रेणी:सात हज़ारी
श्रेणी:शिंजियांग के पर्वत
ख़ान तेन्ग्री

thumb|230px|सूर्यास्त पर ख़ान तेन्ग्री
ख़ान तेंग्री (Khan Tengri; किरगिज़: Хан-Теңири) तियान शान पर्वत शृंखला का दूसरा सबसे ऊँचा पर्वत है। यह मध्य एशिया में क़ाज़ाक़स्तान, किर्गिज़स्तान और चीन की सीमा पर इसिक कुल झील से पूर्व में स्थित है। इसके शिखर की ऊँचाई ६,९९५ मीटर (२२,९४९ फ़ुट) है। उइग़ुर भाषा में इसके नाम का अर्थ 'आकाश ख़ान (राजा)' है। प्राचीनकाल में तुर्की लोगों के मूल धर्म में तेन्ग्री आकाश के देवता का नाम था।

पर्वतारोहन करने वालों में ७,००० मीटर से अधिक ऊँचे पहाड़ों की ख़ास मान्यता होती है। ख़ान तेंग्री पर हिमानी की वजह से इसका बर्फ़-समेत शिखर ७,०१० मीटर तक उठ जाता है इसलिए बहुत से लोग इसे एक 'सात-हज़ारी पर्वत' मानते हैं हालांकि मूल रूप से इसकी ऊँचाई उस से कुछ ५ मीटर कम है। तियान शान शृंखला में केवल ७,४३९ मीटर का जेन्गिश चोकुसु ही इस से अधिक ऊँचा है।Bradt Kazakhstan, Paul Brummell, Bradt Travel Guides, 2008, ISBN 978-1-84162-234-7, ... At the far southeastern corner of the country, where the borders of Kazakhstan, Kyrgyzstan and China come together, stands the highest point in Kazakhstan, the mountain named after Tengri, the Turkic god of the heavens ...

 इन्हें भी देखें 
 तेन्ग्री
 तियान शान
 इसिक कुल

 सन्दर्भ 

श्रेणी:तियान शान
श्रेणी:पर्वत
श्रेणी:मध्य एशिया के पर्वत
श्रेणी:छह हज़ारी
श्रेणी:सीमा त्रिबिन्दु
श्रेणी:इसिक कुल प्रांत
पूर्ण वर्ग बनाना

आरम्भिक बीजगणित में द्विघात बहुपद  को  के रूप में बदलने को पूर्ण वर्ग बनाना (Completing the square) कहते हैं। यहाँ h तथा k का मान x से स्वतंत्र है। नीचे पूर्ण वर्ग बनाने के कुछ उदाहरण दिये हैं-

 उपयोग 
गणित में निम्नलिखित स्थितियों में 'पूर्ण वर्ग' बनाने से काम बन जाता है-
 वर्ग समीकरण के हल में
 द्विघात बहुपदों के अधिकतम और न्यूनतम मान निकालने के लिये
 द्विपद फलनों के आरेखण (graphing) में
 कैलकुलस में समाकल (integral) निकालने में
 लाप्लास रूपान्तर (finding [[Laplace transforms) प्राप्त करने में

 उदाहरण 

 सामान्य सूत्र (जनरल फॉर्मूला) 
यदि a धनात्मक हो तो,

जहाँ,

अर्थात् -

 पूर्ण वर्ग बनाकर वर्ग समीकरण का हल 

सबसे पहला चरण है - पूर्ण वर्ग बनाना,

इसके बाद दो-घात वाले पद का मान प्राप्त करते हैं,

इससे स्पष्ट है कि, 

अतः

यह विधि किसी भी वर्ग समीकरण के लिये लगायी जा सकती है। जब x2 का गुणांक 1 के बजाय कुछ और हो तो सबसे पहले पूरे समीकरण को इस गुणांक से विभाजित कर देना चाहिये और उसके बाद उपरोक्त रीति से आगे बढ़ना चाहिये।

 पूर्ण वर्ग बनाकर समाकलन 
निम्नलिखित समाकलन की गणना करने के लिये,
 

पूर्ण वर्ग बनाने पर,

 

अतः

क्योंकि,

 इन्हें भी देखें 
 श्रीधराचार्य
 वर्ग समीकरण

श्रेणी:बीजगणित

ja:二次方程式#平方完成
अनंतस्पर्शी

300px|right|thumb|लाल रंग में दिखाये गये फलन f(x)=(1/x)+x की अनन्तस्पर्शी y=x है जो हरे रंग में दिखाई गयी है।
वैश्लेषिक ज्यामिति में किसी वक्र की अनन्तस्पर्शी (asymptote) उस रेखा को कहते हैं जो उस वक्र को अनन्त पर स्पर्श करती हुई प्रतीत होती है। अर्थात् ज्यों-ज्यों वक्र तथा वह रेखा अनन्त की ओर अग्रसर होते हैं, त्यों-त्यों उनके बीच की दूरी शून्य की ओर अग्रसर होती है। कुछ संदर्भों में मोटे तौर पर कह दिया जाता है कि, 'किसी वक्र की अनन्त पर स्पर्शरेखा उस वक्र की अनंतस्पर्शी कहलाती है।'

अनन्तस्पर्शी के ज्ञान से वक्रों के आरेखण में बहुत सहायता मिलती है क्योंकि अनन्तस्पर्शी वक्रों का बहुत दूरी पर स्थिति का संकेत करती है। 

 उदाहरण 
अतिपरवलय (Hyperbola)

की दो अनन्तस्पर्शी हैं; x = 0 तथा y = 0.

1/x की अनन्तस्पर्शी

फलन

की भी दो अनन्तस्पर्शियाँ हैं - सरल रेखा x = 1 तथा परवलय  (यदि हम मानें कि सरलरेखा के अलावा अन्य वक्र भी अनन्तस्पर्शी के रूप में स्वीकार्य हैं।)

 (x^3-x^2+5)/(5x-5)  की अनन्त्स्पर्शियाँ

वक्र का अनुरेखण

वक्र का समीकरण दिए रहने पर वक्र का अनुरेखन संभव होता है। चरों के ऐसे संगत मान ज्ञात करके, जिसे समीकरण संतुष्ट हो जाए, उन अनेक बिंदुओं का पता लग सकता है जिनसे वक्र गुजरता है। इन बिंदुओं को जोड़ने पर वक्र की एक मोटी रूपरेखा का पता लग जाता है। फिर भी कुछ ऐसी बातें होती हैं जिनसे उसके आकार प्रकार, लक्षण, स्वरूप आदि जानने में आसानी हो जाती हैं, जैसे :

(क) सममिति (Symmetry) - यदि वक्र के समीकरण में y का कोई विषमघात नहीं है, तो वक्र x-अक्ष के प्रति सममित होगा। यदि x का कोई विषमघात नहीं है, तो वक्र Y-अक्ष के प्रति सममित होगा, तथा x और y दोनों का कोई विषमघात नहीं है, तो वक्र दोनों अक्षों के प्रति सममित होगा। यदि x और y को क्रमश: -x और -y रखने से समीकरण में कोई अंतर नहीं पड़ता है, तो वक्र सम्मुख चतुर्थांशों में सममित होगा। x और y के विनिमय (interchange) से समीकरण यदि अपरिवर्तित रहता है, तो वक्र y = x रेखा के प्रति सममित होगा। ध्रुवी समीकरण में q को -q रखने से यदि कोई अंतर नहीं पड़ता है, तो वक्र आदि रेखा के प्रति सममित होगा। यदि r का कोई विषमघात नहीं है, तो वक्र मूल के प्रति सममित होगा और ध्रुव एक केंद्र होगा।

(ख) अनंतस्पर्शी - इनकी संख्या और वक्र के सापेक्ष इनकी स्थिति।

(ग) वक्र के नतिपरिवर्तन बिंदु, बहुल बिंदु, कस्प, नोड आदि तथा इनकी संख्या और स्वरूप।

(घ) वक्र और अक्ष जहाँ कटते हैं, उन बिंदुओं पर वक्र की स्थिति और स्पर्श रेखाओं की दिशा आदि।

(च) मूल परस्पर्शी, वक्र के सापेक्ष उसकी स्थिति, विचित्रता आदि, यदि वक्र मूल से गुजरता हो।

(छ) वक्र की सीमाएँ। 

 इन्हें भी देखें 
 स्पर्शरेखा

 बाहरी कड़ियाँ 
 Hyperboloid and Asymptotic Cone, string surface model, 1872 from the Science Museum

श्रेणी:गणितीय विश्लेषण
श्रेणी:वैश्लेषिक ज्यामिति
क्लोकिंग यंत्र

thumb|एक क्लोकिंग यंत्र के कार्य करने का नमुना. बंद अवस्था में: रौशनी टकराकर वस्तु में विलिन हो जाती है जिससे वह वस्टु दिखाई देती है
thumb|एक क्लोकिंग यंत्र के कार्य करने का नमुना. चालू अवस्था में: रौशनी वस्तू के इर्द-गिर्द घुम कर निकल जाती है जिससे वह अदृश्य बन जाता है
क्लोकिंग यंत्र या क्लोकिंग डिवाइस () एक काल्पनिक स्टेल्थ तकनिक है जिसके ज़रिए वस्तुएं जैसे की अंतरिक्षयान या मनुष्य को इलेक्ट्रोमैग्नेटिक स्पेक्ट्रम से अदृश्य बनाया जा सकता है।

ऐसे काल्पनिक यंत्रों का उपयोग कईं मिडिया व फ़िल्मों के कथानकों में किया गया है।

वि़ज्ञान शोधकार्यों में विकास के चलते यह साबित किया गया है कि वास्तविक जिवन में मौजुद क्लोकिंग यंत्र वस्तुओं को कम-से-कम एक इलेक्ट्रोमैग्नेटिक स्पेक्ट्रम की एक वेवलेन्थ से छिपा सकते हैं। वैज्ञानिक पहले से ही मानव निर्मित मेटामटेरियल से रौशनी को किसी वस्तू के इर्द-गिर्द मोड सकते है।इशू 3(अगस्त 2008) आफ़ डिस्कवरी चैनल मैगज़ीन, गोइंग वेअर नो वन हैस गॉन बोफ़ोर, गैरी स्लेज़,ISSN 1793572-5

 विचार की उत्पत्ती 
1958 की फ़िल्म रन सायलंट, रन डीप से प्रेरित होकर स्टार ट्रेक के कथानककार पॉल श्नाइडर ने ऐसे यंत्र की कल्पना की जो किसी वस्तू को अंतरिक्ष में अदृश्य बना सके ठिक वैसे ही जैसे एक पनडुब्बी पानी में अदृश्य हो जाती है और अपने इस विचार को उन्होने 1996 में बने एपिसोड "बैलेंस ऑफ़ टेरर" में उपयोग किया। स्टार ट्रेक के एक अन्य लेखक डि.सी फ़ॉन्टाना ने क्लोकिंग डिवाइस नाम 1968 में बने एपिसोड "द इंटरप्राइज़ इंसिडन्ट" में उपयोग किया।

इसके बाद से कईं लेखकों व गेम निर्माताओं ने क्लोकिंग यंत्रों को अपने कार्यों में उपयोग किया है जिनमें, डॉक्टर हू, स्टार वॉर्स, स्टारगेट, टीम फ़ॉर्ट्रेस 2, प्रिडेटर, मेटल गेयर सॉलिड, हेलो: कॉम्बैट इवॉल्वड और स्टारक्राफ़्ट शामिल है।

 वैज्ञानिक प्रयोग 
एक कार्यरत क्लोकिंग यंत्र आजकल स्टेल्थ विमानों में प्रयोग किया जाता है जिसमें की रडार-शोषित करने वाला काला रंग, ऑप्टिकल कैमोफ़्लाज, बाहरी अंगों को ठंडा करना जिससे इलेक्ट्रोमैग्नेटिक निकास कम हो जाता है (खास कर इन्फ़्रारेड) और अन्य ऐसी तकनिकें जिनसे वस्तु की अन्य चिज़ें छिपाई जा सकती है।

 मेटामटेरियल संशोधनकार्य 
ऑप्टिकल मेटामटेरियल को कईं अदृष्य करने की योजनाओं में उपयोग किया जाता है। "मेटामटेरियल" वे वस्तुएं है जो रौशनी को मोडने के गुण अपने बनावट के कारण दर्शाते है ना की जिन चिज़ों से वे बने है।

 सन्दर्भ
कुनर नदी

thumb|230px|अफ़्ग़ानिस्तान के नंगरहार प्रान्त के बर कश्कोट गाँव से गुज़रती कुनर नदी
कुनर नदी (पश्तो: , कूनड़ सींद; Kunar) पूर्वी अफ़्ग़ानिस्तान और उत्तर-पश्चिमी पाकिस्तान की एक ४८० किमी लम्बी नदी है। यह पाकिस्तान के ख़ैबर-पख़्तूनख़्वा प्रांत के चित्राल ज़िले में हिन्दु कुश पर्वतों की पिघलती हिमानियों (ग्लेशियरों) से शुरू होती है। यहाँ इसका नाम यरख़ुन नदी होता है और मस्तुज के बाद इसका विलय लुतख़ो नदी से होता है जिसके बाद इसे मस्तुज नदी के नाम से पुकारा जाता है। चित्राल शहर से गुजरने के बाद इसे चित्राल नदी बुलाया जाता है और फ़िर यह अफ़्ग़ानिस्तान की कुनर घाटी में प्रवेश होती है, जहाँ बाश्गल नदी के साथ संगम के बाद इसका नाम कुनर नदी पड़ जाता है। फ़िर यह जलालाबाद शहर के पूर्व में काबुल नदी में विलय कर जाती है। यह नदी पूर्व में पाकिस्तान में प्रवेश होती है और इसका विलय अटक शहर के पास महान सिन्धु नदी में हो जाता है।The Indian borderland, 1880-1900, Sir Thomas Hungerford Holdich, Methuen and co., 1901, ... The Kunar river rises in a blue lake called Gaz Kul, or Karumbar, under the southern slopes of the Hindu Kush. This at least is one of its sources. Many a mighty glacier standing about the head of the Yarkhun river offers ...

 इन्हें भी देखें 
 सिन्धु नदी
 चित्राल ज़िला

 सन्दर्भ 

श्रेणी:अफ़्गानिस्तान की नदियाँ
श्रेणी:पाकिस्तान की नदियाँ
श्रेणी:ख़ैबर-पख़्तूनख़्वा की नदियाँ
तोरख़म

thumb|230px|तोरख़म में पाकिस्तान-अफ़्ग़ानिस्तान अंतर्राष्ट्रीय सीमा पर करते लोग
तोरख़म या तूरख़म (पश्तो; ) पाकिस्तान के पश्चिमोत्तरी संघीय प्रशासित कबायली क्षेत्र (फ़ाटा) की ख़ैबर एजेंसी में स्थित पाकिस्तान-अफ़्ग़ानिस्तान अंतर्राष्ट्रीय सीमा पर एक छोटा सा सरहदी क़स्बा है। सीमा के उस पार अफ़्ग़ानिस्तान का नंगरहार प्रान्त है। यह बस्ती प्रसिद्ध ख़ैबर दर्रे से सिर्फ़ पाँच किलोमीटर पूर्व पर स्थित है और पाकिस्तान-अफ़्ग़ानिस्तान के दर्मियान यातायात और व्यापार का एक मुख्य पड़ाव है। तोरख़म और उसके इर्द-गिर्द के इलाक़ों में मुख्य रूप से पश्तून लोग बसते हैं।Addiction, Crime and Insurgency: The Transnational Threat of Afghan Opium, United Nations, United Nations Publications, 2009, ISBN 978-92-1-130285-1, ... The most widely used is the Peshawar- Torkham-Jalalabad road ...

 नाम का उच्चारण 
'तोरख़म' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 इन्हें भी देखें 
 ख़ैबर दर्रा
 ख़ैबर एजेंसी
 नंगरहार प्रान्त

 सन्दर्भ 

श्रेणी:पाकिस्तान के शहर
दरी फ़ारसी

thumb|220px|अंग्रेज़ी और दरी भाषाओँ में बामियान शहर का स्वागत चिह्न - सबसे ऊपर लिखा है 'बा शहर-ए-बास्तानी बामियान ख़ुश आमदीद' (बामियान के प्राचीन शहर में स्वागत)
दरी या दरी फ़ारसी () अफ़ग़ानिस्तान में प्रचलित आधुनिक फ़ारसी का एक रूप है। पश्तो के साथ-साथ यह अफ़ग़ानिस्तान की दो संवैधानिक राजभाषाओं में से एक है। यह अफ़ग़ानिस्तान के लगभग ५०% लोगों की मातृभाषा है और देश की सबसे अधिक बोली जाने वाली भाषा भी है। अफ़ग़ानिस्तान में अलग-अलग भाषाएँ बोलने वाले समुदायों के बीच में भी इसका सम्पर्क भाषा के रूप में इस्तेमाल होता है। ईरानी फ़ारसी और दरी फ़ारसी बोलने वाले एक दुसरे को आसानी से समझ पाते हैं और इनमें सिर्फ़ लहजे और कुछ शब्दों का अंतर है। बहुत से भाषावैज्ञानिकों के अनुसार दरी में पुरानी फ़ारसी के बहुत से ऐसे तत्व सुरक्षित हैं जो आधुनिक ईरानी फ़ारसी में खो गये हैं।Beginner's Dari (Persian), Shaista Wahab, Hippocrene Books, 2004, ISBN 978-0-7818-1012-8

ईरानी भाषाविद् ज़ाना वाहिदियन के अनुसार, अफगानिस्तान में लगभग हर कोई भाषा के रूप में दारी का उपयोग करने का कारण समझ सकता है और बोल सकता है कि अफगानिस्तान ने अपनी राजधानी को कंधार से काबुल में 18 वीं शताब्दी में स्थानांतरित कर दिया था।

 उच्चारण 
दरी में शब्दों का उच्चारण अक्सर ईरानी फ़ारसी से अलग और हिन्दी-उर्दू से मिलता-जुलता होता है -
  - शेर (दरी) - शीर (ईरानी फ़ारसी)
  - क़ुरबानी (दरी) - ग़ोरबानी (ईरानी फ़ारसी)
  - ज़ोर (दरी) - ज़ूर (ईरानी फ़ारसी)
  - नउरोज़ (दरी) - नोउरूज़ (बोलचाल में नोरूज़) (ईरानी फ़ारसी)

इनमें दरी का उच्चारण क्लासिकल फ़ारसी जैसा माना जाता है और ईरानी फ़ारसी का बदला हुआ।Persian studies in North America: studies in honor of Mohammad Ali Jazayery, Mehdi Marashi, Ibex Publishers, Inc., 1994, ISBN 978-0-936347-35-6

 इन्हें भी देखें 
 फ़ारसी

 संदर्भ 

श्रेणी:अफ़ग़ानिस्तान की भाषाएँ
श्रेणी:फ़ारसी
श्रेणी:ईरानी भाषाएँ
संगीतरत्नाकर

right|thumb|250px|
संगीतरत्नाकर (13 वीं सदी) शारंगदेव द्वारा रचित Naitik Agrawal ग्रंथ है। यह भारत के सबसे महत्वपूर्ण संगीतशास्त्रीय ग्रंथों में से है जो हिन्दुस्तानी संगीत तथा कर्नाटक संगीत दोनो द्वारा समादृत है। इसे 'सप्ताध्यायी' भी कहते हैं क्योंकि इसमें सात अध्याय हैं। भरतमुनि के नाट्यशास्त्र के बाद संगीत रत्नाकर ऐतिहासिक दृष्टि से सबसे महत्वपूर्ण ग्रंथ माना जाता है। बारहवीं सदी के पूर्वार्द्ध में लिखे सात अध्यायों वाले इस ग्रंथ में संगीत व नृत्य का विस्तार से वर्णन है।

शारंगदेव, यादव राजा 'सिंहण' के राजदरबारी थे। सिंहण की राजधानी दौलताबाद के निकट देवगिरि थी। इस ग्रंथ के कई भाष्य हुए हैं जिनमें सिंहभूपाल (1330 ई) द्वारा रचित 'संगीतसुधाकर' तथा कल्लिनाथ (१४३० ई) द्वारा रचित 'कलानिधि' प्रमुख हैं।

इस ग्रंथ के प्रथम छः अध्याय - स्वरगताध्याय, रागविवेकाध्याय, प्रकीर्णकाध्याय, प्रबन्धाध्याय, तालाध्याय तथा वाद्याध्याय संगीत और वाद्ययंत्रों के बारे में हैं। इसका अन्तिम (सातवाँ) अध्याय 'नर्तनाध्याय' है जो नृत्य के बारे में है।

संगीत रत्नाकर में कई तालों का उल्लेख है। इस ग्रंथ से पता चलता है कि प्राचीन भारतीय पारंपरिक संगीत में अब बदलाव आने शुरू हो चुके थे व संगीत पहले से उदार होने लगा था। १०००वीं सदी के अंत तक, उस समय प्रचलित संगीत के स्वरूप को 'प्रबन्ध' कहा जाने लगा। प्रबंध दो प्रकार के हुआ करते थे - निबद्ध प्रबन्ध व अनिबद्ध प्रबन्ध। निबद्ध प्रबन्ध को ताल की परिधि में रहकर गाया जाता था जबकि अनिबद्ध प्रबन्ध बिना किसी ताल के बन्धन के, मुक्त रूप में गाया जाता था। प्रबन्ध का एक अच्छा उदाहरण है जयदेव रचित गीत गोविन्द।

 चतुभिर्धातुभिः षड्‌भिश्चाङ्‌गैर्यस्मात्‌ प्रबध्यते।
 तस्मात्‌ प्रबन्धः कथितो गीतलक्षणकोविदैः॥

संरचना
संगीतरत्नाकर में ७ अध्याय हैं जिनमें गीत, वाद्य और नृत्य के विभिन्न पक्षों का वर्णन है।
 स्वरगताध्याय
 रागविवेकाध्याय में क्रमचय-संचय का बहुत अधिक उपयोग हुआ है।Combinatorial Methods in Indian Mathematics : Pratyayas in sangeetaratnakara  (पृष्ट ५५ से आगे)
 प्रकीर्णकाध्याय (संगीत का प्रदर्शन)
 प्रबन्धाध्याय (संगीत-रचना, छन्द)
 तालाध्याय (ताल)
 वाद्याध्याय (वाद्य)
 नर्तनाध्याय (नृत्य)

 भाष्य 
संगीतरत्नाकर अत्यन्त प्रसिद्ध ग्रन्थ है और भारतीय संगीत में एक सन्दर्भ ग्रन्थ की तरह है। इसलिये इसके अनेक भाष्य लिखे गये हैं, जैसे संगीतसुधाकर, तथा कल्लिनाथ का कलानिधि।

सन्दर्भ

 बाहरी कड़ियाँ 
 संगीतरत्नाकरः (संस्कृत विकिस्रोत पर, देवनागरी में)
 संगीत रत्नाकर : एक अध्ययन (गूगल पुस्तक ; लेखक - श्रीराज्येश्वर मित्र ; केवल स्वरगताध्याय, रागविवेकाध्याय, प्रकीर्णकाध्याय, प्रबन्धाध्याय)
 संगीत रत्नाकर  (archive.org)

श्रेणी:संगीत
श्रेणी:संस्कृत ग्रन्थ
श्रेणी:भारतीय संगीत
बालेश्वर यादव

बालेश्वर यादव  (भोजपुरी: बलेसर ; १९४२ - ११ जनवरी २००८) भोजपुरी/अवधी के प्रसिद्ध लोकगायक थे। उनके गाये बिरहा बहुत ही लोकप्रिय हुए। उनका जन्म पूर्वी उत्तर प्रदेश के मऊ के मधुबन क्षेत्र के बदनपुर गाँव हुआ था जो वर्तमान में जनपद मऊ का हिस्सा है जो घाघरा नदी के किनारे पर स्थित है। बालेश्वर भोजपुरी जगत के पहले सुपरस्टार थे, इनके कई गानों को बॉलीवुड में कॉपी किया गया।
 परिचय 
इनका विवाह श्रीमती छंगूरी देवी से बचपन में ही हो गया था। बालेश्वर यादव ने देश विदेश में बिरहा के द्वारा समाज में फैली कुरीतियां, अशिक्षा, निर्धनता, बेरोजगारी, दहेज़ प्रथा, बालविवाह, जातिप्रथा, धर्मान्धता, ब्राह्मणवाद, संकीर्ण राजनीती जैसी अन्य समस्याओं पर गहरा प्रभाव डाला है। 

 प्रारंभिक उपलब्धि 
सन 1962 में सांसद झारखंडे राय के संपर्क में आकर लखनऊ रेडिओ स्टेशन से लोकगीत का प्रोग्राम देने का मौका मिला, बस वहीँ से बालेश्वर यादव भोजपुरी बिरहा के चाहने वालों के दिल की धड़कन बन गए। 

 देश विदेश की उपलब्धियां 
बालेश्वर यादव जी ने भोजपुरी लोकगीत का झंडा न सिर्फ देश में बल्कि विदेश जैसे गुयाना, सूरीनाम, त्रिनिदाद, मारीशस, फिजी एवम हालैंड आदि देशों में जहाँ भी भारतीय सदियों से बसे हैं, अपनी संगीत, लोकगीत एवं देश का झंडा फहराया है।

 मृत्यु 
बालेश्वर यादव ने 09 जनवरी 2011 को श्यामा प्रसाद मुखर्जी हॉस्पिटल लखनऊ में अंतिम सांसे ली, जिससे देश एवं भोजपुरी प्रेमियों को अपूर्ण क्षति हुई है। 

 इनकी प्रमुख गाए हुए गाने निम्न्वत है: 
 सईया साजन
 ससुरा में जैयबू
 दुश्मन मिले सवेरे लेकिन मतलबी यार ना मिले
 हम कोइलरी चली जाइब ए ललमुनिया के माई
 बिकाई ए बाबू BA पास घोड़ा
 चलीं ए धनिया ददरी क मेला
 हमार बलिया बीचे बलमा हेराइल सजनी
 अपने त भइल पुजारी ए राजा, हमार कजरा के निहारी ए राजा
 बाबू क मुंह जैसे फ़ैज़ाबादी बंडा, दहेज में मांगेलें हीरो होंडा
 दुश्‍मन मिले सवेरे लेकिन मतलबी यार ना मिले
 मूरख मिले बलेसर, पर पढ़ा-लिखा गद्दार ना मिले,

 पान खा ला मुन्नी साढ़े तीन बजे मुन्नी
 तीन बजे मुन्नी जरूर मिलना, साढ़े तीन बजे.
बालेश्वर यादव ने इस गाने को लिखा जिससे प्रेरणा पाकर अनजान ने अमिताभ बच्चन की ‘आज का अर्जुन' में गाना शामिल किया था ‘चली आना तू पान की दुकान पे साढ़े तीन बजे’ ।
बालेश्वर यादव ने 2008 में सूरीनाम में आखिरी शो किया था ।

 उपलब्धि 
संगीत क्षेत्र में बेहतरीन योगदान के लिए १९९४ में इन्हें यश भारती पुरस्कार से नवाजा गया।

 शिष्य 
श्रेणी:लोकगायक
श्रेणी:भोजपुरी
भोजपुरी स्टार दिनेश लाल यादव, खेसारी लाल यादव, अवधी गायक दिवाकर द्विवेदी आदि ने बालेश्वर यादव जी से गीत गाना सीखा है 

संदर्भ
निष्कासित ग्रह

thumb|upright=1.4|एक कलाकार की कल्पना जिसमें बुध ग्रह की आकार का निष्कासित ग्रह।
निष्कासित ग्रह या दुष्ट ग्रह () जिन्हें लावारिस ग्रह या अनाथ ग्रह भी कहा जाता है, ऐसे ग्रह के आकार की वस्तुएँ होती हैं जो अपने सौर मंडल से बाहर निकलकर अब किसी भी तारे या अन्य चीज़ के गुरुत्वाकर्षण से परे हैं और अब सीधा आकाशगंगा की परिक्रामा करती हैं।ऑर्फन प्लैनेट्स: इट्स अ हार्ड क्नॉक लाइफ़ , Space.com , 24 फ़रवरी 2005, retrieved 5 फ़रवरी 2009.फ़्रि-फ़्लोटिंग प्लैनेट्स – ब्रिटिश टिम रिस्टेक्स डवियस क्लेम, Space.com, 18 अप्रैल 2001, retrieved 5 फ़रवरी 2009.ऑर्फन 'प्लैनेट' फ़ाइंडिंग्स चैलेंज्ड बाय न्यु मॉडल , नासा ऐस्ट्रोबायलॉजी , 18 अप्रैल 2001, retrieved 5 फ़रवरी 2009. कुछ खगोल-वैज्ञानिकों ने अनुमान लगाया है कि बुध से दोगुने आकार के इतने निष्कासित ग्रह हैं जितने ब्रह्मांड में तारें है।'Exciting' find: Possible planets without orbits, AP News via Yahoo News, 18 मई 2011. 

 इन्हे भी देखें 
 भूरा बौना
 अंतर-आकाशगंगिय तारा

 सन्दर्भ 

श्रेणी:ग्रह
अंतर-आकाशगंगिय तारा

thumb|right|200px|आकाशगंगाओं का वर्गो क्लस्टर जहां अंतर-आकाशगंगिय तारे खोजे गए थे।
एक अंतर-आकाशगंगिय तारा ऐसा तारा है जो किसी आकाशगंगा का हिस्सा नहीं है। ऐसे तारे विज्ञान में काफ़ी विवाद का विषय रहे हैं और यह माना जाता है कि वे दो आकाशगंगाओं के टकराने के परिणामस्वरुप तयार होते हैं।

 खोज 
एक आम धारना की तारें केवल आकाशगंगाओं में पाये जाते हैं, झुठी सिद्ध हुई जब 1970 में अंतर-आकाशगंगिय तारों की खोज हुई। ऐसे तारे सबसे पहले आकाशगंगाओं के वर्गो क्लस्टर में पाए गए जहां अब तिन सौ करोड ऐसे सितारे ढुंढे जा चुके है।

 उत्पत्ती 
आज तक इन तारो की उत्पत्ती एक राज़ ही बनी हुई है पर आम तौर पर यह माना जाता है कि दो या अधिक आकाशगंगाओं के टकराने पर कुछ तारे ब्रह्मांड में फ़ेक दिए जाते हैं।
centre|thumb|300px|एक अंतर-आकाशगंगिय तारे का बनना।

 सन्दर्भ
ग्राफ़ सिद्धान्त

300px|right|thumb|एक ग्राफ जिसमें छः नोड और सात कोर हैं। 
गणित तथा संगणक विज्ञान में ग्राफ सिद्धांत (graph theory) में वस्तुओं से जुड़ी वस्तुओं और उनकी आपसी दूरी का अध्ययन किया जाता है। इस संदर्भ में ग्राफ उन गणितीय संरचनाओं को कहते हैं जो वस्तुओं के बीच जुड़े या युग्मित संबन्धों (pairwise relations) को मॉडल करने के काम आती हैं। इसकी तुलना किसी मानचित्र में शहरों के बीच बने सड़कों के जाल से कर सकते हैं। दो शहरों के बीच की दूरी उनके बीच बनी सड़क की लंबाई बताती है। यदि उन शहरों से बीच सीधी सड़क न हो, तो किसी अन्य शहर द्वारा वहाँ तक पहुँचने की दूरी निकाली जा सकती है। 

इसके आरेखों और चित्रों में दर्शाने के लिए वस्तुओं को बिन्दु या गोले (node, vertex) से दर्शाया जाता है। इनके बीच के जुड़ाव को एक रेख द्वारा जिसे कोर (edges) कहते हैं। अतः ग्राफ शीर्षों (vertices or nodes) तथा उनको जोड़ने वाली कोरों (edges) का समुच्चय है। विविक्त गणित (discrete mathematics) में ग्राफ का अध्ययन एक महत्वपूर्ण विषय है।

ध्यान रहे कि 'ग्राफ सिद्धान्त' का 'ग्राफ', फलनों के आलेख (ग्राफ) यानि वक्र रेखा द्वारा किसी संबंध को दिखाने से बिलकुल भिन्न चीज है। 
ग्राफ़ सिद्धांत का प्रयोग वस्तुओं के विशाल समूह में एक दूसरे से दूरी (या अन्तर) निकालने के लिए किया जाता है। ग्राफ़ सिद्धांत के अनुसार, इसी प्रकार आकड़ों के पुंजीकरण, वस्तुओं की समरूपता इत्यादि जैसे कार्यों का हल निकाला जा सकता है। 

सामान्यतया ग्राफ़ को G=(V,E) से व्यक्त किया जाता है। यहाँ V बिन्दुओ यानि वस्तुओं का संग्रह है और E उनके बीच बने जोड़ों (कोर) का। ध्यान दीजिये कि एक ग्राफ़ में सभी बिन्दु एक दूसरे से जुड़े नहीं होते। केवल कुछ ही एक दूसरे से सीधे तौर पर जुड़े होते हैं। जैसे उपर दिये गए आरेख में बिन्दु २ और बिन्दु ६ के बीच कोई सीधा संबंध नहीं है। 

 बाहरी कड़ियाँ 
 आनलाइन पुस्तकें 
 Graph Theory with Applications (1976) by Bondy and Murty
 Digraphs: Theory Algorithms and Applications 2007 by Jorgen Bang-Jensen and Gregory Gutin
 Graph Theory, by Reinhard Diestel

 अन्य स्रोत 
 Graph theory tutorial
 A searchable database of small connected graphs
 Concise, annotated list of graph theory resources for researchers
 rocs - a graph theory IDE
 Graph Theory Software

*

श्रेणी:सैद्धांतिक कम्प्यूटर विज्ञान
विविक्त गणित

right|thumb|300px|यह एक छः नोड वाला ग्राफ है। अन्य चीजों के अलावा इस तरह के ग्राफ भी विविक्त गणित के अध्ययन के विषय हैं।
विविक्त गणित (Discrete mathematics) गणित की वह शाखा है जो ऐसी गणितीय संरचनाओं का अध्ययन करती है जो मूलतः विविक्त (discrete) होती हैं, न कि सतत (continuous)। विविक्त गणित में पूर्णांकों, ग्राफों, तथा तार्किक कथनों का अध्ययन किया जाता है जिनका परिवर्तन असतत होता है न कि वास्तविक संख्याओं की भांति सतत। विविक्त गणित में प्रयुक्त संरचनाएँ सतत नहीं होतीं बल्कि परस्पर विलग (separated) मान ही धारण करतीं हैं। इस कारण विविक्त गणित में कैलकुलस तथा विश्लेषण आदि विषय नहीं आते और वे 'सतत गणित' के विषय हैं।

 विविक्त गणित के टॉपिक 
 सैद्धांतिक संगणक विज्ञान (Theoretical computer science)
 सूचना सिद्धान्त (Information theory)
 तर्कशास्त्र (Logic)
 समुच्चय सिद्धांत (Set theory)
 क्रमचय-संचय (Combinatorics)
 ग्राफ सिद्धान्त (Graph theory)
 प्रायिकता [[Probability)
 संख्या सिद्धान्त (Number theory)
 अमूर्त बीजगणित (Abstract Algebra)
 परमित अन्तरों का कैलकुलस, विविक्त कैलकुलस तथा विविक्त विश्लेषण (Calculus of finite differences, discrete calculus or discrete analysis)
 विविक्त ज्यामिति तथा अभिकलनात्मक ज्यामिति (computational geometry)
 संस्थिति (Topology)
 संक्रिया विज्ञान (Operations research)
 खेल सिद्धान्त, निर्णय सिद्धान्त, उपयोगिता सिद्धान्त तथा सामाजिक चुनाव सिद्धान्त (Game theory, decision theory, utility theory, social choice theory)
 विविक्तीकरण (Discretization)
 सतत गणित के विविक्त रूप (Discrete analogues of continuous mathematics)
 क्रिप्टोग्राफी
 सांख्यिकी
 कोडिंग सिद्धान्त

 विविक्त गणित का महत्व 
 विविक्त गणित, अभिकलन (computing) का गणित है।
 यह अत्यन्त 'वास्तविक संसार का गणित' है।
 यह गणितीय तर्क करना एवं 'उपपत्ति के तकनीक' (proof technique) सिखाता है।
 बहुतों के लिये विविक्त गणित एक 'विनोद' (entertainment) भी है।
 विविक्त गणित की संरचनाएँ (Discrete mathematical structures) सॉफ्टवेयर इंजीनियरी के आधार हैं। और आधुनिक तंत्र अपने डिजाइन व कार्य-निष्पादन के लिये बहुत सीमा तक सॉफ्ट्वेयर पर निर्भर हैं।

*
केओआई ९६१

thumb|240px|केओआई ९६१ के ग्रहीय मंडल का एक काल्पनिक चित्रण
thumb|240px|केओआई ९६१ और उसके तीन ग्रहों के आकारों की तुलना हमारे सौर मंडल के बृहस्पति ग्रह और उसके चार सबसे बड़े चंद्रमाओं से
के॰ओ॰आई॰ ९६१ (अंग्रेज़ी: KOI-961) एक लाल बौना तारा है जिस पर कॅप्लर अंतरिक्ष यान द्वारा खगोलशास्त्री अध्ययन कर रहें हैं। आकाश में यह हंस तारामंडल के क्षेत्र में पड़ता है और पृथ्वी से लगभग १३० प्रकाश वर्ष की दूरी पर स्थित है।

 विवरण और ग्रहीय मंडल 
यह एक M4V श्रेणी का तारा है और इसके इर्द-गिर्द तीन पृथ्वी से छोटे ग़ैर-सौरीय ग्रह परिक्रमा करते हुए पाए गए हैं।Discovery of the smallest exoplanets: The Barnard's star connection , Science Codex, 11 जनवरी 2012 यह तारा स्वयं भी बहुत छोटा है और इसका व्यास (डायामीटर) हमारे सूरज के व्यास का एक-छठा है और बृहस्पति ग्रह से केवल ७०% ज़्यादा है। इसके तीन ज्ञात ग्रह पृथ्वी के अकार के केवल ०.५७ से ०.७८ गुना हैं। इतने छोटे तारे की परिक्रमा करने के बावजूद इनका तापमान बहुत ऊँचा है क्योंकि इनकी कक्षाएँ (ऑरबिट) तारे के बहुत पास हैं। यह अपने तारे की एक पूरी परिक्रमा केवल आधे दिन से दो दिनों में पूरी कर लेते हैं और इनका सतही तापमान २०० से ५०० डिग्री सेंटीग्रेड है। इस ऊँचे तापमान की वजह इन ग्रहों पर पानी अपनी द्रव्य अवस्था में नहीं रह सकता और इन ग्रहों को वासयोग्य क्षेत्र से बाहर माना जाता है।Mars-sized planet orbits red dwarf star , Emily Baldwin, Astronomy Now, 11 जनवरी 2012, ... The planets were detected by the Kepler spacecraft around a 130 light year distant red dwarf star known as KOI-961 ... just 0.57 to 0.78 times the size of Earth ... orbiting their star in just half an Earth day to two days they are far from habitable; surface temperatures ranging from 200 to 500 degrees ... जनवरी २०११ तक मिले लगभग ७०० ग़ैर-सौरीय ग्रहों में यह सबसे छोटे थे। इस तारे और उसके ग्रहों के छोटे अकार को देखकर अख़बारों में इसे एक 'सूक्ष्म सौर मंडल' बुलाया जा रहा था।A miniature solar system , Karl Tate, 11 जनवरी 2011

 इन्हें भी देखें 
 लाल बौना
 ग़ैर-सौरीय ग्रह
 गैस दानव

 सन्दर्भ 

श्रेणी:मुख्य अनुक्रम तारे
श्रेणी:ग़ैर-सौरीय ग्रह वाले तारे
श्रेणी:बहिर्ग्रह
श्रेणी:हंस तारामंडल
कज़ाख़ लोग

thumb|230px|कज़ाख डोम्बरा बजाते और गाते हैं
कज़ाख़ मध्य एशिया के उत्तरी भाग में बसने वाली एक तुर्की-भाषी जाति का नाम है। कज़ाख़स्तान की अधिकाँश आबादी इसी नस्ल की है, हालाँकि कज़ाख़ समुदाय बहुत से अन्य देशों में भी मिलते हैं, जैसे कि उज़बेकिस्तान, मंगोलिया, रूस और चीन के शिनजियांग प्रान्त में। विश्व भर में १.३ से लेकर १.५ करोड़ कज़ाख़ लोग हैं और इनमें से अधिकतर की मातृभाषा कज़ाख़ भाषा है। कज़ाख़ लोग बहुत से प्राचीन तुर्की जातियों के वंशज हैं, जैसे कि अरग़िन, ख़ज़र, कारलुक, किपचक और कुमन। माना जाता है कि इनमें कुछ हद तक मध्य एशिया की कुछ ईरानी भाषाएँ बोलने वाली जातियाँ (जैसे कि शक, स्किथाई और सरमती) भी शामिल हो गई। कज़ाख़ लोग साइबेरिया से लेकर कृष्ण सागर तक फैले हुए थे और जब इस क्षेत्र में तुर्की-मंगोल लोगों का राज चला तब भी वे मध्य एशिया में ही बसे रहे।

 नाम की उत्पत्ति 
इतिहासकारों में 'कज़ाख़' नाम के स्रोत को लेकर मतभेद है। कुछ कहते हैं कि यह तुर्की भाषाओँ के 'क़ज़' शब्द से आता है जिसका अर्थ 'घुम्मकड़' है, क्योंकि कज़ाख़ लोग स्तेपी क्षेत्र के ख़ानाबदोश थे। अन्य विद्वान कहते हैं कि यह मंगोल भाषा के 'ख़सक़' शब्द से आया जो सामान लेकर जाने  के लिए एक पहिये वाली गाड़ी होती है और जिसका इस्तेमाल कज़ाख़ लोग स्तेपी पर जगह से जगह जाते हुए किया करते थे। तीसरी राय यह है कि यह प्राचीन तुर्की शब्द 'क़ज़ग़ाक़' से आया है, जिसका अर्थ है 'बटोरना' या 'मिलना', यानि 'क़ज़ग़ाक़' वह व्यक्ति हुआ जो अपना फ़ायदा और लाभ ढूंढें।Olcott, Martha Brill, The Kazakhs , Hoover Press, 1995, p. 4, ISBN 978-0-8179-9351-1. Retrieved on 7 अप्रैल 2009Grodekov, Nikolaĭ Ivanovich. Kirgizy i Karakirgizy Syr-Dar'inskoi oblasti, vol. 1, Tashkent: Iuridicheskii byt, 1889, p. 1Yudin, Veniamin P. Tsentralnaya Aziya v 14-18 vekah glazami vostokoveda, Almaty: Dajk-Press, 2001, ISBN 978-9965-441-39-4

 आनुवंशिकी (जॅनॅटिक) जड़ें और रूप-रंग 
कज़ाख़ लोग देखने में मंगोल दिखते हैं लेकिन इनमें हल्का यूरोपीय प्रभाव भी दिखता है। इनमें से अधिकतर के बाल काले और आँखें ख़ाकी होती हैं, हालांकि नीली-हरी आँखों वाले और लाल-भूरे बालों वाले भी कभी-कभी नज़र आते हैं। इनका रंग गोरा या हल्का गेंहुआ होता है।

आनुवंशिकी (जॅनॅटिक) नज़रिए से ५५% कज़ाख़ों का मातृवंश एशियाई है, जिसमें मातृवंश समूह डी, सी, जी और ज़ॅड ३६.२% हैं, ए और ऍफ़ ६.९% हैं और अन्य एशियाई मातृवंश समूह ११.९% हैं। ४१% कज़ाख़ों का मातृवंश समूह पश्चिम यूरेशिया से है, जिसमें एच (१४.१%), के (२.६%), जे (३.६%), टी (५.५%), यु५ (३%) और अन्य समूह (१२.२%) शामिल हैं।

 धर्म 
कज़ाख़ लोग अधिकतर सुन्नी इस्लाम के अनुयायी होते हैं। बहुत से कज़ाख़ अपने इस्लाम से पूर्व के धर्म के तत्वों को भी अपने जीवन में सम्मिलित करते हैं। इनमें नज़र, तस्बीह और ओझाओं (जिन्हें 'बख़्सी' कहा जाता है) की प्रथाएँ शामिल हैं।Mongolian music, dance, and oral narrative , Carole Pegg, University of Washington Press, 2001, ISBN 978-0-295-98030-0, ... Although Kazakhs in Bayan Olgii aimag were Muslim prior to the communist revolution, Kazakh shamans (baksy) cured illnesses by miming their journeys to the spirit world and accompanying themselves with a staff ...

 इन्हें भी देखें 
 कज़ाख़स्तान
 कज़ाख़ भाषा
 मंगोल
 तुर्की भाषाएँ

 सन्दर्भ 

श्रेणी:एशिया की मानव जातियाँ
श्रेणी:क़ाज़ाक़्स्तान
श्रेणी:चीन की जातियाँ
श्रेणी:ताजिकिस्तान की जातियाँ
श्रेणी:उज़्बेकिस्तान की जातियाँ
श्रेणी:रूस की जातियाँ
श्रेणी:तुर्की जातियाँ
श्रेणी:मध्य एशिया
विकीअकादमी (हिन्दी)

thumb|right|200px|
विकीअकादमी (अंग्रेजी:https://web.archive.org/web/20120125214321/http://wiki.wikimedia.in/Wiki_Academy) विश्वविख्यात मुक्त ग्यान कोश विकिपीडिया का ही एक प्रशिक्षण अभियान है जो विकिपीडिया पर अपना योगदान देने के इच्छुक सहभागियों को इसकी मूल अवधारणा से न केवल परिचित कराता है अपितु विकिपीडिया के लेखों की गुणवत्ता सुधारने, उसकी उपयोगिता बढाने एवं सम्पादन करने की कला भी सिखाता है। इसके लिये इच्छुक प्रतिभागी अकादमी में कुछ घण्टों अथवा कुछ दिनों के लिये अपना समय निकाल कर सीख सकते हैं।
अधिक जानकारी के लिये उपरोक्त अंग्रेजी में दी गयी साइट पर क्लिक करें।
राष्ट्रीय मतदाता दिवस

भारत में राष्ट्रीय मतदाता दिवस प्रत्येक वर्ष २५ जनवरी को मनाया जाता है। विश्व में भारत जैसे सबसे बड़े लोकतंत्र में मतदान को लेकर कम होते रुझान को देखते हुए राष्ट्रीय मतदाता दिवस मनाया जाने लगा था। पहली बार इसे वर्ष 2011 में मनाया गया। इसके मनाए जाने के पीछे निर्वाचन आयोग का उद्देश्य था कि देश भर के सभी मतदान केंद्र वाले क्षेत्रों में प्रत्येक वर्ष उन सभी पात्र मतदाताओं की पहचान की जाएगी, जिनकी उम्र एक जनवरी को 18 वर्ष हो चुकी होगी। इस सिलसिले में 18 वर्ष या उससे अधिक उम्र के नए मतदाताओं के नाम मतदाता सूची में दर्ज किए जाएंगे और उन्हें निर्वाचन फोटो पहचान पत्र सौंपे जाएंगे। पहचान पत्र बांटने का काम सामाजिक, शैक्षणिक व गैर-राजनीतिक व्यक्ति करेंगे। इस मौके पर मतदाताओं को एक बैज भी दिया जाएगा, जिसमें लोगो के साथ नारा अंकित होगा 'मतदाता बनने पर गर्व है, मतदान को तैयार हैं। मतदान दिवस बनाने का मुख्य कारण है कि लोगो को मतदान का महत्व बताया जाए ताकि लोग इसके प्रति जागरूक हो और सही उम्मीद वार को चुने जिससे हमारे देस का विकास एक अवरुद्ध दिसा में चल सके|भारत में राष्ट्रीय मतदाता दिवस हर साल 25 जनवरी को मनाया जाता है। यह दिवस भारत के प्रत्येक नागरिक के लिए अहम है। इस दिन भारत के प्रत्येक नागरिक को अपने राष्ट्र के प्रत्येक चुनाव में भागीदारी की शपथ लेनी चाहिए, क्योंकि भारत के प्रत्येक व्यक्ति का वोट ही देश के भावी भविष्य की नींव रखता है। इसलिए हर एक व्यक्ति का वोट राष्ट्र के निर्माण में भागीदार बनता है।

 इन्हें भी देखें 
 भारत के प्रमुख राष्ट्रीय दिवस

 सन्दर्भ 

 बाहरी कड़ियाँ 
 राष्‍ट्रीय मताधिकार दिवस- निर्वाचन प्रक्रिया में जन भागीदारी का अस्‍त्र

श्रेणी:भारत में चुनाव